Atklāta konkursa “Pārtikas produktu piegāde Maltas apvienības pārvaldes iestāžu vajadzībām” 
(identifikācijas numurs MAP 2026/6) nolikums

Pielikums Nr.8
	


LĪGUMS Nr. _______ Projekts
par pārtikas produktu piegādi
Rēzeknes novada Maltā 		               
Datums skatāms laika zīmogā
Maltas apvienības pārvalde, reģistrācijas Nr. 40900027426, vadītāja _________ personā, kurš(-a) rīkojas saskaņā ar iestādes nolikumu, turpmāk – Pircējs, no vienas puses, un

_________, reģistrācijas Nr. _________, _________ personā, kurš(-a) rīkojas saskaņā ar _________, turpmāk – Pārdevējs, no otras puses, turpmāk arī abi kopā – Puses, vai katrs atsevišķi – Puse, saskaņā ar atklāta konkursa “Pārtikas produktu piegāde Maltas apvienības pārvaldes iestāžu vajadzībām” (identifikācijas Nr. MAP 2026/6) rezultātiem iepirkuma priekšmeta daļā Nr.__, turpmāk – Konkurss, noslēdz šādu līgumu, turpmāk – Līgums:

1. Līguma priekšmets
1.1. Pārdevējs apņemas pārdot un piegādāt Pircējam šādus pārtikas produktus: <attiecīgās iepirkuma priekšmeta daļas nosaukums>, turpmāk – Preces, saskaņā ar Konkursā iesniegto Tehnisko – Finanšu piedāvājumu (Līguma pielikums Nr.1), bet Pircējs apņemas pieņemt un apmaksāt Preces saskaņā ar Līguma noteikumiem.
1.2. Pārdevējs piegādā Tehniskajā piedāvājumā norādītās Preces Pircēja pieteiktajā (ar atsevišķi noformētu pasūtījumu) daudzumā, kā arī garantē nekvalitatīvas/neatbilstošas Preces nomaiņu saskaņā ar Līguma noteikumiem.    
1.3. Pircējs iegādājas Preces atbilstoši faktiskajai nepieciešamībai un iegādāto Preču apjoms var tikt precizēts atkarībā no skolēnu/audzēkņu skaita.

2. Līgumcena
2.1. Līguma kopējā summa, turpmāk – Līgumcena, ir EUR _____________ (______euro, _______ centi) bez pievienotās vērtības nodokļa, turpmāk – PVN. PVN tiek maksāts saskaņā ar normatīvajos aktos noteikto likmi un noteiktajā kārtībā.
2.2. Finanšu piedāvājumā noteiktajā Preču cenā ir iekļautas visas tiešās un netiešās Pārdevēja izmaksas, kas varētu rasties un ir saistītas ar Līgumā noteikto saistību izpildi, tai skaitā Preču piegādes (transporta) un izkraušanas izmaksas.
2.3. Finanšu piedāvājumā fiksētā cena ir maksimālā pieļaujamā cena, par kādu Pārdevējs drīkst piegādāt Preces visā Līguma izpildes laikā no Līguma noslēgšanas brīža. 
2.4. Līgums neuzliek Pircējam pienākumu iegādāties Preces par visu Līgumcenu. Faktiskais iegādāto Preču apjoms var nesasniegt Tehniskajā piedāvājumā uzrādīto maksimālo (plānoto) apjomu. 

3. Līguma izpildes termiņš un vieta
3.1. Līgums stājas spēkā ar abpusējas parakstīšanas dienu un ir spēkā līdz Pušu saistību pilnīgai izpildei.
3.2. Līguma izpildes termiņš ir 12 (divpadsmit) mēneši no līguma slēgšanas dienas vai līdz Līguma summas izlietojumam.
3.3. Preču piegādes vietas Rēzeknes novada Lūznavas, Maltas, Ozolaines, Silmalas pagasta teritorijās: 
3.3.1. Maltas Pirmsskolas izglītības iestāde, Skolas iela 25, Malta, Rēzeknes novads, LV- 4630;
3.3.2. Maltas vidusskola, Skolas iela 5, Malta, Rēzeknes novads, LV-4630;
3.3.3. Ozolaines  pirmsskolas izglītības iestāde "Jāņtārpiņš", "Zariņš", Bekši, Ozolaines pagasts, Rēzeknes novads, LV-4633;
3.3.4. Lūznavas PII / Ozolaines pagasta pārvaldes pirmsskolas izglītības iestādes "Jāņtārpiņš" programmas realizācijas vieta, Pils iela 1, Lūznava, Lūznavas pagasts, Rēzeknes novads, LV-4627;
3.3.5. Tiskādu pamatskola, Parka iela 4, Vecružina, Silmalas pagasts, Rēzeknes novads, LV-4636;
3.3.6. Silmalas PII, Skolas iela 3, Gorņica, Silmalas pagasts, Rēzeknes novads, LV-4630;
3.3.7. Maltas apvienības pārvaldes teritorijā esošās iestādes.

4. Piegādes noteikumi
4.1. Preces tiek piegādātas pa daļām saskaņā ar Pircēja atsevišķu pasūtījumu, Pircējam nosakot Preču partijas sortimentu, daudzumu un piegādes datumu un laiku.
4.2. Pircējs piesaka kārtējo Preču piegādes pasūtījumu telefoniski pa tālruni: _________________ vienu dienu pirms norādīto Preču piegādes datuma. 
4.3. Pārdevējam, ne vēlāk kā 2 (divas) stundas pēc pasūtījuma saņemšanas jāapliecina, ka pasūtītās Preces tiks piegādātas noteiktajā sortimentā un daudzumā, paziņojot par to Pircējam tādā pašā veidā, kādā tika saņemts pasūtījums. 
4.4. Pārdevējs apņemas nodrošināt Pircēju ar pieteikto Preču sortimentu un daudzumu, bet, ja pasūtījuma nodrošinājums nav iespējams Pārdevēja vainas dēļ, tad Pārdevējam par saviem līdzekļiem ir jānodrošina pasūtījuma izpilde.
4.5. Pārdevējs piegādā pieteikto Preču sortimentu (jebkurā nepieciešamajā daudzumā) Līguma 3.3.1.-3.3.7.apakšpunktos noteiktajās piegādes vietās saskaņā ar piegādes grafiku, sedzot visas ar piegādi saistītās izmaksas. <Piegādes grafiks uzrādāms atbilstoši  iepirkuma priekšmeta daļai, par kuru tiks slēgts līgums>.
4.6. Ja pasūtītās Preces nav iespējams piegādāt, Pārdevējam nekavējoties, bet ne vēlāk kā               12 (divpadsmit) stundas līdz piegādes laikam, par to jāpaziņo Pircējam. 
4.7. Pārdevējs izkrauj Preces un nogādā tās Pircēja virtuvē.
4.8. Pircēja pilnvarotā persona pieņem un pārbauda piegādātās Preces Pārdevēja pārstāvja klātbūtnē.
4.9. Katras Preču partijas nodošanu – pieņemšanu noformē ar Preču pavadzīmi, kuru Pircēja pilnvarotā persona paraksta pēc Preču daudzuma un kvalitātes pārbaudes.
4.10. Ja Pārdevējs noteiktajā termiņā Preces (visas vai daļu no tām) nav piegādājis, piegādājis nekvalitatīvas vai Tehniskajam piedāvājumam neatbilstošas Preces, tiek sastādīts defekta akts, kurā Pircējs norāda atklātos trūkumus.
4.11. Ja, pieņemot Preces no Pārdevēja, Pircējs konstatē iztrūkumu iesaiņojumā vai Preču  grauzumus, vītumus vai kādus citus bojājumus, Pircējs par to sastāda defekta aktu, piedaloties Pārdevēja pārstāvim. Pārdevējam jānovērš konstatētie trūkumi uzreiz. Ja konstatēto trūkumu novēršana uzreiz nav iespējama, tad šos trūkumus novērš Pusēm savstarpēji vienojoties Pircēja noteiktajā termiņā.
4.12. Ja Preču defektus nebija iespējams atklāt pie pieņemšanas, bet tie tika konstatēti tikai atverot taru vai iepakojumu, vai uzsākot Preču sagatavošanu/lietošanu, tad pēc Pircēja uzaicinājuma Pārdevēja pārstāvim nekavējoties (ne vēlāk kā 4 (četru) stundu laikā) jāierodas pie Pircēja defekta akta sastādīšanai, pretējā gadījumā Pircējs to sastāda bez Pārdevēja pārstāvja klātbūtnes.
4.13. Pircējs, sastādot Līgumā paredzētos defekta aktus, tiesīgs Pārdevēja pārstāvja klātbūtnē vai, ja tas nav iespējams, bez tā klātbūtnes, veikt foto fiksāciju un iegūtos fotoattēlus vēlāk pievienot minētajam aktam.
4.14. Pircējam ir tiesības nepieņemt Preces, kas nav piegādātas saskaņā ar Līguma noteikumiem, neatbilst pasūtītajam sortimentam, kvalitātei, daudzumam, vai cenai.

5. Kvalitātes noteikumi
5.1. Pārdevējs ir atbildīgs par Preču atbilstību Latvijas Republikas normatīvo aktu prasībām. 
5.2. Pārdevējs apņemas piegādes laikā ievērot Latvijas Republikā spēkā esošo darba drošības, sanitāros un ugunsdrošības noteikumu prasības. Pārdevējs Preču piegādi veic ar Latvijas Republikas normatīvo aktu prasībām atbilstošu transportu un personālu.
5.3. Preču kvalitātei, iepakojumam un marķējumam jāatbilst ražotāja apstiprinātam kvalitātes sertifikātam.
5.4. Precēm jābūt marķētam atbilstoši normatīvo aktu prasībām.
5.5. Pārdevējam jānodrošina piegādāto Preču atbilstība Latvijas Republikas Ministru kabineta 2012.gada 13.marta noteikumu Nr.172 “Noteikumi par uztura normām izglītības iestāžu izglītojamiem, sociālos aprūpes un sociālās rehabilitācijas institūciju klientiem un ārstniecības iestāžu pacientiem” prasībām.
5.6. Pārdevējam jāpiegādā tādas Preces, kuru derīguma termiņš piegādes brīdī ir ne mazāks par pusi līdz Preču derīguma termiņa beigām. Pārdevējam nav tiesību piegādāt Preces, kuru derīguma termiņš ir neatbilstošs. 
5.7. Derīguma termiņa laikā Pārdevējs ir atbildīgs par Preču kvalitāti, izņemot gadījumu, kad kvalitātes trūkums radies tāpēc, ka Pircējs neievēroja Preču uzglabāšanas noteikumus.
5.8. Pārdevējs ir atbildīgs par piegādājamo Preču pilnīgas vai daļējas bojāejas vai bojāšanas risku līdz to nodošanai Pircējam. Risks par piegādāto Preču bojāšanos, bojāeju un zaudējumu pāriet Pircējam no pavadzīmes parakstīšanas brīža, izņemot Līguma 4.12. un 5.9.punktā minētos gadījumus.
5.9. Pārdevējs atbild par Preču bojāšanos pirms realizācijas beigu termiņa to slikto īpašību (neatbilstošas kvalitātes) dēļ, pie nosacījuma, ka Pircējs ievērojis Preču uzglabāšanas noteikumus. Šādā gadījumā Pārdevējs 24 (divdesmit četru) stundu laikā nomaina nekvalitatīvās Preces uz kvalitatīvām.
5.10. Pārdevējam ir tiesības piegādāt Tehniskajā piedāvājumā norādītos produktus, kuri atbilst bioloģiskās lauksaimniecības (BL) vai nacionālās pārtikas kvalitātes shēmas (NPKS) vai tās produktu kvalitātes rādītāju, vai lauksaimniecības produktu integrētās audzēšanas (LPIA) prasībām, tikai no Tehniskajā piedāvājumā norādītajiem to ražotājiem vai audzētājiem, bet Pircējam ir tiesības veikt piegādāto pārtikas produktu izcelsmes un kvalitātes pārbaudes.
5.11. Atbildīgās personas no Pircēja puses par pārtikas produktu kvalitātes kontroli, piegādes izmaiņu saskaņošanu, un atbildīgās par līguma prasību neizpildi līguma darbības laikā:
5.11.1. Lūznavas pagasta izglītības iestādēs: _____________________________;
5.11.2. Maltas pagasta izglītības iestādēs: _______________________________;
5.11.3. Ozolaines pagasta izglītības iestādēs: _____________________________;
5.11.4. Silmalas pagasta izglītības iestādēs: ______________________________;
5.11.5. Maltas apvienības pārvaldes teritorijā esošās kultūras iestādes: ___________________________________________________________.

6. Preču pavaddokumentu noformēšanas un norēķinu veikšanas kārtība
6.1. Samaksa par Precēm notiek saskaņā ar abpusēji parakstītu Preču pavadzīmi – rēķinu. 
6.2. Rēķins par Pircējam piegādātajām precēm  iesniedzams arī strukturēta elektroniskā formātā Pircēja e-adresē.  Pircējs pieņem elektroniskā veidā sagatavoto un izsniegto rēķinu, kas atbilst piemērojamajam elektroniskā rēķina standartam. Pārdevējs strukturēto elektronisko rēķinu nosūta uz e-adresi:  __default@40900027426  
6.3. Pircējs maksā Pārdevējam par piegādātām Precēm 30 (trīsdesmit) dienu laikā no Preču saņemšanas dienas, kas apliecināta ar Preču pavadzīmes parakstīšanu, pārskaitot rēķina summu uz Pārdevēja bankas kontu. Rēķins tiek uzskatīts par apmaksātu brīdī, kad Pircējs veic bankas pārskaitījumu uz Pārdevēja bankas kontu. 
6.4. Pircējs maksā tikai par kvalitatīvām Precēm.
6.5. Preču pavadzīmes – rēķini noformējami katrai Maltas apvienības pārvaldes iestādei atsevišķi. Preču pavadzīmēs – rēķinos  ir uzrādāms preču saņēmējs (iestāde) un maksātājs (maksātāja rekvizītus skatīt Līguma 3.pielikumā).




7. Pušu atbildība
7.1. Puses viena pret otru ir atbildīgas par Līgumā noteikto saistību neizpildi, kā arī par otrai Pusei radītiem zaudējumiem, atbilstoši Līguma noteikumiem un Latvijas Republikā spēkā esošajiem normatīvajiem aktiem.
7.2. Pārdevējs uzņemas atbildību par zaudējumiem, kuri nodarīti Pircējam un trešajām personām sakarā ar Līguma noteikumu pārkāpšanu, ja Pārdevējs tajos ir vainojams.
7.3. Ja Pircējs Līgumā noteiktajā termiņā nav apmaksājis Preču pavadzīmē – rēķinā norādīto summu, tad Pircējs maksā Pārdevējam līgumsodu 0,1% (vienas desmitās daļas procenta) apmērā no neapmaksātās summas par katru nokavēto darba dienu, bet kopsummā ne vairāk kā 10% (desmit procentus) no kavētā maksājuma summas.
7.4. Par Līguma 4.5.punktā noteiktā Preču piegādes termiņa neievērošanu Pārdevējs par katru šādu gadījumu maksā Pircējam līgumsodu 50 (piecdesmit) euro apmērā par katru nokavēto stundu, bet kopsummā ne vairāk kā 10% (desmit procentus) no Līguma kopējās summas. Pircējs ir tiesīgs izvērtēt un nepiemērot šajā punktā noteikto līgumsodu, ja Pārdevējs Līguma 4.6.punktā noteiktajā kārtībā ir paziņojis par kavēšanos un šī kavēšanās notikusi no Pārdevēja neatkarīgu iemeslu dēļ un tas nevarēja tos paredzēt.
7.5. Par Preču piegādi, kas neatbilst Tehniskajam piedāvājumam un/vai Līguma 5.5.punkta noteikumiem, Pārdevējs maksā Pircējam līgumsodu 50 (piecdesmit) euro apmērā par katru šādu gadījumu, bet kopsummā ne vairāk kā 10% (desmit procentus) no Līguma kopējās summas.
7.6. Par Preču piegādi ar Latvijas Republikas normatīvo aktu prasībām vai piedāvājumam neatbilstošu transportu vai normatīvo aktu prasībām neatbilstošos apstākļos, Pārdevējs maksā Pircējam līgumsodu 50 (piecdesmit) euro apmērā par katru šādu gadījumu, bet kopsummā ne vairāk kā 10% (desmit procentus) no Līguma kopējās summas.
7.7. Ja Pārdevējs nevar nodrošināt Tehniskajā piedāvājumā noteikto Preču piegādi par Finanšu piedāvājumā norādītājām cenām visā Līguma spēkā esamības laikā, tad Pārdevējs maksā Pircējam līgumsodu 10% (desmit procentu) apmērā no atlikušās pēc Pircēja pēdējās pavadzīmes – rēķina apmaksas Līgumcenas daļas.
7.8. Ja Pārdevējs vienpusēji atkāpjas no Līguma, vai, ja Pircējs vienpusējā kārtā atkāpjas no Līguma tādu iemeslu dēļ, kas norādīti Līguma 9.2.1.-9.2.5.punktā, Pārdevējam tiek piemērots līgumsods 10% (desmit procentu) apmērā no kopējās Līguma summas.
7.9. Puses tiek atbrīvotas no atbildības par Līguma nepildīšanu valsts institūciju lēmumu pieņemšanas gadījumos, kas tieši padara noslēgtā Līguma izpildi par daļēji vai pilnīgi neiespējamu.
7.10. Līgumsoda samaksa neatbrīvo Puses no Līgumā noteikto saistību izpildes un zaudējumu atlīdzības pienākuma. Pircējs ir tiesīgs Pārdevēja līgumsodu atskaitīt no Pārdevējam paredzētā maksājuma par Precēm.
7.11. Zaudējumu atlīdzināšana neatbrīvo Puses no Līgumā noteikto saistību izpildes. 
7.12. Līgumsoda samaksa netiek ieskaitīta zaudējumu summas aprēķinā.
7.13. Katrai Pusei piemērojamo līgumsodu kopsumma nevar pārsniegt 10% (desmit procentus) no Līguma kopējās summas.
7.14. Piegādātājam ir jānodrošina, lai līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes preces un pakalpojumi. Pircējam ir tiesības nepieņemt un neapmaksāt Pakalpojumus, kas veikti izmantojot šādas preces vai pakalpojumus. Gadījumā, ja Pircējam konstatē, ka šādas preces vai pakalpojumi ir izmantoti Pakalpojumiem, kuri jau ir apmaksāti, Pircējam ir tiesības pieprasīt atmaksāt samaksāto summu vai to atskaitīt no Piegādātājam paredzētā jebkura maksājuma.

8. Līguma grozīšanas kārtība
8.1. Līgums var tikt grozīts Pusēm savstarpēji vienojoties un parakstot attiecīgo vienošanos. Grozot Līgumu, Puses ņem vērā Publisko iepirkumu likuma 61.panta nosacījumus.
8.2. Jebkuri Līguma grozījumi, papildus vienošanās un pielikumi kļūst par Līguma neatņemamu sastāvdaļu un stājas spēkā tikai tad, kad tie ir noformēti rakstveidā un tos saskaņā ar Līgumu ir parakstījuši abu Pušu pārstāvji.
9. Līguma izbeigšanas kārtība
9.1. Līgums var tikt izbeigts pirms termiņa Līgumā noteiktajos gadījumos, kā arī Pusēm rakstveidā vienojoties.
9.2. Pircējam ir tiesības vienpusēji izbeigt Līgumu, rakstveidā paziņojot par to Pārdevējam vismaz 10 (desmit) dienas iepriekš, neatlīdzinot Pārdevējam ar Līguma izbeigšanu radušos zaudējumus, ja:
9.2.1. Pārdevējs neievēro Līgumā noteiktos Preču piegādes un/vai nomaiņas termiņus un Pārdevēja nokavējums sasniedzis 2 (divas) darba dienas vai Pārdevēja nokavējums konstatēts vismaz 2 (divas) reizes neatkarīgi no kavēto dienu skaita;
9.2.2. Tiek konstatēts, ka piegādātās Preces ir nekvalitatīvas vai tiek konstatēti Preču slēptie defekti un šādi gadījumi konstatēti vismaz 2 (divas) reizes;
9.2.3. Pārdevējs nevar nodrošināt Tehniskajā piedāvājumā noteikto Preču piegādi par Finanšu piedāvājumā norādītājām cenām visā Līguma spēkā esamības laikā (šādā gadījumā tiek maksāts arī Līguma 7.7.punktā noteiktais līgumsods);
9.2.4. Pārdevējam piemērotais līgumsods ir sasniedzis 10% (desmit procentus) no Līgumcenas;
9.2.5. Līguma izpildes laikā noskaidrojas, ka Pārdevējs nevar nodrošināt Līguma saistību izpildi.
9.2.6. Līgumu nav iespējams izpildīt tādēļ, ka Līguma izpildes laikā Pārdevējam ir piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.3. Pircējam ir tiesības nekavējoties vienpusējā kārtā izbeigt Līgumu, ja tiek konstatēts, ka Preces neatbilst Latvijas Republikas normatīvo aktu prasībām un ja piegādātās Preces un/vai pats piegādes process var radīt draudus Pircējam (izglītojamo drošībai un/vai veselībai).
9.4. Pārdevējam ir tiesības vienpusējā kārtā izbeigt Līgumu, ja Pircējs Līgumā noteiktajā termiņā nav veicis noteiktos maksājumus un maksājuma kavējums pārsniedz 30 (trīsdesmit) dienas.
9.5. Ja viena no Pusēm nepienācīgi pilda vai nepilda Līguma saistības, otra Puse ir tiesīga vienpusējā kārtā izbeigt Līgumu arī citos, Līgumā neminētos gadījumos, 15 (piecpadsmit) dienas iepriekš par to rakstiski brīdinot otru Pusi. Šādā gadījumā Puse, kura ir pieļāvusi līgumsaistību nepienācīgu izpildi, vai nepilda līgumsaistības, nav tiesīga pieprasīt zaudējumu atlīdzināšanu, kas tai radušies Līguma izbeigšanas rezultātā.

10. Strīdu izšķiršana
10.1. Strīdus, kas rodas saistībā ar Līgumu, Puses risina savstarpējo sarunu ceļā. Ja vienošanās netiek panākta, strīda izskatīšana tiek nodota tiesā Latvijas Republikas normatīvajos aktos noteiktajā kārtībā.

11. Nepārvaramas varas apstākļi
11.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
11.2. Par nepārvaramas varas apstākļu iestāšanos vai izbeigšanos otra Puse tiek informēta rakstveidā 3 (triju) dienu laikā, skaitot no šādu apstākļu iestāšanās vai izbeigšanās. Šajā punktā minētie noteikumi neattiecas uz gadījumiem, kad nepārvaramas varas apstākļu rezultātā saziņa starp Pusēm nav iespējama.
11.3. Nepārvaramas varas apstākļu iestāšanas gadījumā Puses 5 (piecu) darba dienu laikā vienojas par Līgumā noteikto saistību izpildes termiņu un kārtību. Šajā punktā minētie noteikumi neattiecas uz gadījumiem, kad nepārvaramas varas apstākļu rezultātā saziņa starp Pusēm nav iespējama.


12. Citi noteikumi
12.1. Pircējam ir pienākums nodrošināt pienācīgus apstākļus Preču pieņemšanai. 
12.2. Pircējs ir tiesīgs papildus Pārdevēja norādītajai informācijai un iesniegtajiem dokumentiem veikt piegādāto pārtikas produktu izcelsmes un kvalitātes pārbaudes.
12.3. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos noteikumos (punktos, apakšpunktos).
12.4. Ja kāda no Pusēm tiek reorganizēta, Līgums paliek spēkā un tā noteikumi kļūst saistoši Puses tiesību un saistību pārņēmējiem.
12.5. Līgumam tiek pievienoti ir šādi pielikumi (Līguma neatņemamas sastāvdaļas):
12.5.1. Pielikums Nr.1 “Tehniskā specifikācija/Tehniskais – finanšu piedāvājums ” uz ___ (<lapu skaits vārdiem>) lapām;
12.5.2. Pielikums Nr.2 “Apliecinājums par produktu piegādi atbilstoši Pircēja noteiktajam grafikam” uz ___ (<lapu skaits vārdiem>) lapām;
12.5.3. Pielikums Nr.3 Maltas apvienības pārvaldes rekvizīti pavaddokumentu izrakstīšanai”;
12.5.4. Pielikums Nr.4 “Ražotāju/audzētāju saraksts” (pievienojams, ja attiecas).
12.6. Līgums ar tā pielikumiem sagatavots uz ____ (<lapu skaits vārdiem>) lapām, parakstīts ar drošu elektronisko parakstu. 
12.7. Puses ar savu pārstāvju parakstiem apliecina, ka tām ir saprotams Līguma saturs, nozīme un sekas.

